Eusko Abendaren Ereserkia

Eusko Abendaren ereserkia (Euskal Autonomia Erkidegoaren ereserkia, orobat Gora ta Gora deitua; jatorrizko izena, Euzko Abendaren Ereserkija) antzina dantza ekitaldiei hasiera eman aurretik jotzen zen doinua da. Hitzak berriagoak dira, Sabin Aranak sortu eta idatziak. Abenda hitzak arraza esan nahi du. 1983ko apirilaren 14an, Eusko Legebiltzarrak Euskadiko ereserki ofizialtzat onartu zuen doinu hau. Hala eta guztiz ere, jende asko horren kontra azaldu zen, ereserkitzat nahiago baitzuen Jose Maria Garateren Eusko Gudariak edota Jose Maria Iparragirreren Gernikako Arbola .

Gora ta Gora 
1902an Sabin Aranak antzinako doinu hari egokitutako letra konposatu zuen, Gora ta Gora Euzko Alderdi Jeltzalearen ereserkia sortzeko. Gora ta Gora izenburua, bere lehen estrofako hitzengatik hartu zuen.

Gora ta Gora Euskadi
aintza ta aintza
bere goiko Jaun Onari.

Areitz bat Bizkaian da
Zar, sendo, zindo
bera ta bere lagia lakua

Areitz gainean dogu
gurutza deuna
beti geure goi buru

Abestu gora Euskadi
aintza ta aintza
bere goiko Jaun Onari

Kanpo estekak 
 Eusko Abendaren ereserkia entzungai, Juan Antonio Urdiain tenorrak abestua. Youtube.com 
 Eusko Abendaren ereserkia entzungai, bideoan, YouTube webgunean.
 Eusko Abendaren ereserkia entzungai, WAV formatuan, Eusko Jaurlaritzaren webgunean.

Euskal Herriaren ereserkiak
Euskal Autonomia Erkidegoa
Sabin Arana
Bizkaiko abestiak
1902ko abestiak
Konposizioak re maiorren
Euskal abesti abertzaleak